Worcester F 80 Distinctiones

186 Peccare Quia contingit

Peccare.[[1]](#footnote-1) Quia contingit hominem peccare tripliciter per infirmitatem, ignoranciam, et certam maliciam. Ideo mittit Pater cui attribuitur potentia angelos ad iuuandum hominem. Filios cui attribuitur sapientia mittit angelos ad instruendum. Spiritus Sanctus cui attribuitur clemencia mittit angelos ad intrepidandum.

¶ Peccat ergo homo per infirmitatem de quo, Sap. 9[:5]: *Homo infirmus sum et exigui temporis*. Propter hoc de facili vinceretur nisi subsidium angelicum mitteretur et hoc est quod dicitur, Apo. 12[:7]: *Factum est prelium magnum in celo, Michael et angeli eius* pugna-

/fol. 280ra/

bant *cum dracone*, etc. Nota hic totum quia celum dicitur prius ecclesia, pungna temptacio cotidiana que superatur virtute angelica.

¶ Tercia est terrenorum habitacula demonum sunt receptacula.

¶ Item peccat homo per ignoranciam. Ideo clamat, Psal. [24:7]: *Delicta iuuentutis mee, et ignorantias meas ne memineris*. Propterea instituendus est homo angelico documento. In cuius signum dicitur, Apo. 14[:6-7]: *Vidi angelum* Dei *volantem* *per medium celi, habentem Euangelium eternum, vt euangelizaret sedentibus super terram,* et dixit, *Timete Dominum, et adorate eum*.

¶ Item peccat homo ex certa malicia sicut innuitur Jer. 22[:22]: Confundantur et erubescant super *omni malicia.* Propter hoc necessaria est increpacio angelica, Judic. 2[:1-2; 21:2]: *Ascenditque angelus Domini ad locum flencium et ait*, Ego *eduxi vos de Egipto et introduxi in terram* hanc *et noluistis audire vocem meam*, *cur hoc fecistis?* Cumque loqueretur hec verba *leuauerunt vocem* *et* fleuerunt, [Jonas 1:16]: *et immolauerunt hostias*, etc. Sed nota hic quod duplex relinquitur infirmitas hodie ex peccato, scilicet, pronitas ad malum, difficultas ad bonum. Contra que duplex est adiutorium angelicum, scilicet, ad sustinendum et excitandum. Quod sit in homine pronitas ad malum patet, Gen. 8[:21]: Sensus hominis *et cogitacio prona sunt* ad *malum ab adolescentia*. Ideo mittitur angelus ad sustinendum ne succumbat, Zach. 4[:1]: *Angelus* Domini *loquebatur in me, suscitauit me quasi virum qui suscitatur* a *sompno,* quod figurabatur, 3 Reg. 19[:5]: *Proiecitque se,* Elias sub *vmbra juniperi et obdormiuit, et ecce angelus Domini,* etc. Est etiam in nobis difficultas ad bonum quod figuratur, Luc. 13[:11]: *Erat mulier inclinata, nec poterat respicere.* Propter hoc mittitur ad excitandum et eleuandum, Act. 12[:6-7]: *In* illa *nocte*, etc. *Et ecce angelus* etc. *excitauit eum, dicens, Surge velociter*, etc.

¶ Quantum ad secundum, nota quod duplex est ignorancia, scilicet, fugiendorum et faciendorum sicut innuitur, Philip. 1[:22]: *Quid eligam ignoro.* Coartor enim est duobus propter hoc, docet angelus quid fugere et quid facere debeamus. Docet, inquam, quid dimittendum, Judic. 13[:13-14]: *Dixit angelus ad Manue,* *quidquid* de *vinea* est *non* comedet, *nullo vescatur immundo.* Vtinam hodie fieret consilium angelium, set magis sit diabolicum

/fol. 280rb/

secundum illud Ysai. 22[:12-13]: *In die illa vocabit Dominus ad fletum*, etc., *et ecce gaudium et letitia*, etc. Docet iterum quid faciendum, Gen. 19[:15-17]: Dixerunt *angeli* ad Lot, *Surge* et egredere *ne et tu pereas in scelere* *ciuitatis,* etc.vsque *post tergum*.

¶ Ex certa malicia peccat homo dupliciter vel per se vel per alium sicut dicitur, Rom. 1[:32]: *Qui talia agunt, digni sunt morte*, *et qui consenciunt facientibus.* Propter hoc mittitur[[2]](#footnote-2) angelus ad duo ad prohibendum et ad impediendum. Ad prohibendum, scilicet, demones incidentes, Apo. 7[:2]: *Vidi Angelum* Dei *ascendentem ab ortu solis,* *et clamauit*, etc. Hec signacio est diuinice passionis impressio sicut figuratum est, Ezech.[[3]](#footnote-3) [9:6]: *Super quem videritis* signum *thau, non occidatis, et a santuario meo incipite*.Item mittitur ad impediendum[[4]](#footnote-4) verbo, signo, et facto. Item cum Balaam procederet ad maledicendum *populo* Dei prohibitius est per angelum, Num. 22[:6, 22].

1. Peccare ] Lambeth begins this chapter: Quia contingit hominem… with the “Q” capitalized. [↑](#footnote-ref-1)
2. mittitur ] Lambeth *corr.* mittit F 80. [↑](#footnote-ref-2)
3. Ezech ] *add.* Ezech. F 80. [↑](#footnote-ref-3)
4. impedieundum ] Lambeth *corr.* incipiendum [↑](#footnote-ref-4)